Document ID: /roh_data/filtered/Billingualer_Corpus_interleaved-de-rm.jsonl.gz/1729

This is a text translated from German to Rumantsch Grischun.
Regierungsmitteilung vom 18. Februar 2010

Um die Qualität der staatlichen Aufgabenerfüllung zu verbessern, sollen in Graubünden die Staatsaufgaben periodisch und systematisch durchleuchtet werden. Die Regierung hat das entsprechende Prüfinstrumentarium beschlossen und festgelegt. Ausserdem hat die Regierung einen Bericht des Sozialamts über das Beratungsangebot für Familien zur Kenntnis genommen und beschlossen, das Angebot zu optimieren und Lücken nach Möglichkeit zu schliessen. Im Übrigen hat die Regierung ihre Vernehmlassungsantworten zum neuen nationalen Kindesschutzprogramm sowie zur Übernahme der EU-Abgasvorschriften für Arbeitsgeräte formuliert.

Regierung durchleuchtet Staatsaufgaben

In Graubünden sollen zur Verbesserung der Qualität der staatlichen Aufgabenerfüllung die Staatsaufgaben periodisch und systematisch durchleuchtet werden. Die Regierung hat ein Prüfinstrumentarium beschlossen und festgelegt, dass sie die periodische und systematische Aufgabenüberprüfung alle vier Jahre im Rahmen der politischen Planung durchführt. Das Prüfinstrumentarium wird 2010 zum ersten Mal zur Anwendung gelangen. Die Ergebnisse der Aufgabenüberprüfung dienen als Grundlage für die Lagebeurteilung im Hinblick auf den Erlass der übergeordneten politischen Ziele und Leitsätze für das Regierungsprogramm der nächsten Planungsperiode 2013-2016 durch den Grossen Rat. Mit dem neuen Instrument der periodischen und systematischen Aufgabenüberprüfung kommt die Regierung einem Verfassungsauftrag nach, der die Staatsleitung dazu verpflichtet, die vom Kanton wahrgenommenen Aufgaben periodisch auf Notwendigkeit, Wirksamkeit und Finanzierbarkeit zu überprüfen.

Kanton überprüft Beratungsangebote für Familien

Der Kanton Graubünden will das Beratungsangebot für Familien optimieren und Lücken nach Möglichkeit schliessen. Die Bündner Regierung hat einen entsprechenden Bericht des Sozialamtes zur Kenntnis genommen, in welchem sämtliche Beratungsangebote für Familien im Kanton überprüft worden sind.

Der Bericht kommt zum Schluss, dass in drei Bereichen Lücken im Beratungsangebot bestehen, bei denen Handlungsbedarf gegeben ist. So fehlt in der Eltern- und Erziehungsberatung ein flächendeckendes niederschwelliges Beratungsangebot für Kinder zwischen drei Jahren und Kindergarteneintritt sowie für ältere Kinder und Jugendliche an der Schwelle zum Erwerbsleben. Eine dritte Angebotslücke besteht in der Beratung für ältere Menschen, weil die Nachfrage in diesem Bereich stetig ansteigt.

Aufgrund des Berichts hat die Regierung das Departement für Volkswirtschaft und Soziales beauftragt, ein Konzept zu erarbeiten und umzusetzen, mit welchem in diesen Bereichen die Eltern- und Erziehungsberatung für Kinder und Jugendliche zielgerichtet ergänzt werden sollen. Ausserdem ist der steigenden Nachfrage bei der Beratung für ältere Menschen Rechnung zu tragen.

Die Überprüfung der Beratungsangebote für Familien geht auf die Beratung des Familienberichts zurück, der in der Februarsession 2007 im Grossen Rat behandelt wurde. Als besondere Rahmenbedingung wurde damals gefordert, dass die Beratungsangebote auch in Zukunft grundsätzlich mit den bestehenden Ressourcen abgedeckt werden müssen.

Ziele des geplanten nationalen Kindesschutzprogramms werden unterstützt

Die Bündner Regierung befürwortet die strategischen und inhaltlichen Ziele des geplanten neuen nationalen Kindesschutzprogramms. Dieses verfolgt im Rahmen einer Partnerschaft öffentlicher und privater Stellen das Ziel, die Koordination, Förderung und Umsetzung von Präventionsprojekten im Kindesschutzbereich auf nationaler Ebene zu verstärken.

Wie die Regierung in ihrer Konsultation an den Verein Kinderschutz Schweiz schreibt, hält sie die festgelegten Schwerpunkte des Programms für wichtige Themen im Bereich des Kindesschutzes. Allerdings bringt die Regierung kritische Anmerkungen zur vorgesehenen befristeten Finanzierung der Strukturen an. Dabei ist nämlich nicht ersichtlich, welche finanziellen Auswirkungen die einzelnen Programmpunkte für die Kantone und die Gemeinden haben werden. Zudem erachtet es die Regierung als wichtig, die Kantone bei der Umsetzung des nationalen Kindesschutzprogramms frühzeitig mit einzubeziehen und ihnen ein Mitspracherecht einzuräumen. Die Umsetzung des Kindesschutzes fällt nämlich hauptsächlich in die Zuständigkeit der Kantone.

Übernahme der EU-Abgasvorschriften für Arbeitsgeräte ist sinnvoll

Die Bündner Regierung begrüsst die geplante Übernahme der EU-Abgasvorschriften für Arbeitsgeräte in das schweizerische Recht. Dadurch wird dem Vorsorgeprinzip des Umweltschutzes entsprochen, hält die Regierung in ihrer Anhörung zur geplanten Änderung der Luftreinhalteverordnung des Bundes fest. Zudem kann damit verhindert werden, dass der Schweizer Markt dereinst mit Geräten bedient wird, die wesentlich schlechtere Abgaswerte aufweisen als diejenigen Geräte, die im EU-Raum erlaubt sind. Unter die geplante Neuregelung fallen Arbeitsgeräte wie beispielsweise Motorsägen, Rasenmäher oder Laubbläser.

Aus Gemeinden und Regionen

Luzein:

Die Teilrevision der Ortsplanung "Gestaltungsplan Hotelzone Pany" der Gemeinde Luzein vom 18. Dezember 2008 und 27. März 2009 wird genehmigt.

Morissen:

Die am 16. Oktober 2009 beschlossene Totalrevision der Ortsplanung der Gemeinde Morissen wird genehmigt.

Strassenprojekte

Die Regierung hat insgesamt 4'610'000 Franken für den Bau und die Sanierung der folgenden Strassenabschnitte bewilligt:

- A28 Nationalstrasse: Brandabsaugklappen Tunnel Umfahrung Saas

- Calancastrasse: Baumeisterarbeiten Ponte Tiieda

- Italienische Strasse: Bau- und Belagsarbeiten Obertorbrücke Chur

Personelles

Giochen Bearth

, wohnhaft in Sumvitg, ist auf den 1. Mai 2010 zum Kantonstierarzt-Stellvertreter im Amt für Lebensmittelsicherheit und Tiergesundheit gewählt worden.

Gremium: Regierung

Quelle: dt Standeskanzlei Graubünden

18.02.2010
Communicaziun da la regenza dals 18 da favrer 2010

Per meglierar la qualitad da l'adempliment da las incumbensas dal stadi, duain talas vegnir examinadas periodicamain e sistematicamain en il Grischun. La regenza ha concludì e fixà l'instrumentari d'examinaziun correspundent. Ultra da quai ha la regenza prendì enconuschientscha d'in rapport da l'uffizi dal servetsch social davart la purschida da cussegliaziun per famiglias. Ella ha concludì d'optimar la purschida e da serrar las largias tenor pussaivladad. Dal rest ha la regenza formulà sias respostas da la consultaziun tar il nov program naziunal per la protecziun da l'uffant sco er tar la surpigliada da las prescripziuns da svapur da l'UE per utensils da lavur.

La regenza examinescha las incumbensas dal stadi

En il Grischun duain las incumbensas dal stadi vegnir examinadas periodicamain e sistematicamain per meglierar la qualitad da l'adempliment da talas. La regenza ha concludì e fixà in instrumentari d'examinaziun, per ch'ella possia realisar – en il rom da la planisaziun politica – mintga quatter onns l'examinaziun periodica e sistematica da las incumbensas. L'instrumentari d'examinaziun vegn applitgà per l'emprima giada l'onn 2010. Ils resultats da l'examinaziun da las incumbensas servan sco basa per il giudicament da la situaziun en vista al relasch da las finamiras e da las directivas politicas surordinadas tras il cussegl grond per il program da la regenza da la proxima perioda da planisaziun 2013 – 2016. Cun il nov instrument d'ina examinaziun periodica e sistematica da las incumbensas, ademplescha la regenza ina incumbensa da la constituziun che l'oblighescha da controllar periodicamain, sche las incumbensas ch'il chantun ademplescha èn necessarias, effectivas e finanziablas.

Il chantun examinescha purschidas da cussegliaziun per famiglias

Il chantun Grischun vul optimar la purschida da cussegliaziun per famiglias e serrar las largias tenor pussaivladad. La regenza grischuna ha prendì enconuschientscha d'in rapport correspundent da l'uffizi dal servetsch social, en il qual èn vegnidas examinadas tut las purschidas da cussegliaziun per famiglias.

Il rapport concluda ch'i dat largias en trais secturs da la purschida da cussegliaziun, nua ch'i basegna d'agir. En la cussegliaziun d'educaziun e da geniturs manca ina purschida da cussegliaziun da basa per tut las regiuns per uffants tranter trais onns e l'entrada en scolina sco er per uffants pli vegls e per giuvenils ch'entran en la vita da lavur. Ina terza largia exista tar la purschida da cussegliaziun per persunas attempadas perquai che la dumonda en quest sectur crescha.

Sin fundament da quest rapport ha la regenza incumbensà il departament d'economia publica e fatgs socials d'elavurar e da realisar in concept. Cun quest concept duai la cussegliaziun da geniturs e d'educaziun vegnir cumplettada cun cleras finamiras per uffants e per giuvenils. Plinavant duai vegnir tegnì quint da la dumonda creschenta suenter cussegliaziuns per persunas attempadas.

L'examinaziun da las purschidas da cussegliaziun per famiglias resulta da las tractativas dal cussegl grond davart il rapport da famiglia en la sessiun da favrer 2007. Sco cundiziun da basa speziala èsi vegnì pretendì che las purschidas da cussegliaziun duain da princip vegnir ademplidas er en l'avegnir cun las resursas existentas.

Las finamiras dal program naziunal per la protecziun da l'uffant vegnan sustegnidas

La regenza grischuna beneventa las finamiras tematicas e strategicas dal nov program naziunal per la protecziun da l'uffant ch'è planisà. Quest program ha – en il rom d'in partenadi da posts publics e privats – sco finamira da coordinar, da promover e da realisar projects da prevenziun en il sectur da la protecziun da l'uffant sin plaun naziunal.

La regenza – sco quai ch'ella scriva en sia consultaziun a l'associaziun svizra per la protecziun da l'uffant – è da l'avis ch'ils puncts centrals dal program sajan impurtants temas per il sectur da la protecziun da l'uffant. La regenza crititgescha dentant la finanziaziun limitada previsa da las structuras. Las consequenzas finanzialas ch'ils singuls puncts dal program vegnan ad avair per ils chantuns sco er per las vischnancas n'èn numnadamain betg evidentas. Per la regenza èsi ultra da quai impurtant ch'ils chantuns vegnian integrads a temp tar la realisaziun dal program naziunal per la protecziun da l'uffant e ch'els hajan il dretg da cogestiun. La realisaziun da la protecziun da l'uffant è numnadamain per gronda part la chaussa dals chantuns.

La surpigliada da las prescripziuns da svapur da l'UE è raschunaivla

La regenza grischuna beneventa l'integraziun planisada da las prescripziuns da svapur da l'UE per utensils da lavur en il dretg svizzer. Qua tras vegni correspundì al princip da la prevenziun da la protecziun da l'ambient, sco quai che la regenza menziunescha en sia consultaziun davart la midada planisada da l'ordinaziun federala da la protecziun da l'aria. Uschia po medemamain vegnir impedì ch'il martgà svizzer vegnia servì cun utensils che disponan da valurs da svapur bler mendras che quels ch'èn permess en la UE. La nova regulaziun cumpiglia utensils da lavur sco per exempel resgias a motor, segapastgets u suflafeglias.

Da vischnancas e da regiuns

Luzein:

La revisiun parziala da la planisaziun locala "plan da furmaziun per la zona per hotels Pany" da la vischnanca da Luzein dals 18 da december 2008 e dals 27 da mars 2009 vegn approvada.

Morissen:

La revisiun parziala da la planisaziun locala da la vischnanca da Morissen, ch'era vegnida concludida ils 16 d'october 2009, vegn approvada.

Projects da vias

La regenza ha approvà totalmain 4'610'000 francs per construir e per sanar ils suandants trajects da vias:

- via naziunala A28: clappas per tschitschar il fieu en il tunnel da sviament, Saas

- via da Calanca: lavurs d'impressari, Ponte Tiieda

- via taliana: lavurs da construcziun e da cuvrida, punt dal Obertor Cuira

Chaussas persunalas

Giochen Bearth

, domicilià a Sumvitg, è vegnì elegì per il 1. da matg 2010 sco substitut dal veterinari chantunal tar l'uffizi per la segirezza da victualias e per la sanadad d'animals.

Gremi: regenza

Funtauna: rg chanzlia chantunala dal Grischun

18.02.2010